B36-húsið var á tremur við hugagóðum ungdómsspælarum, tá limadagurin 2017 varð hildin Mikudagin var árligi limadagurin hjá B36. Talan er um tiltak, har endamálið er at savnað bæði ung og vaksin í felagnum, samstundis sum talan eisini um átak, har vit tryggja, at limagjaldið hjá øllum spælarum er goldið, áðrenn farið verður undir nýtt kappingarár. Byrjað varð klokkan 16, har sjálv tilmeldingin og váttanin av hesum fór fram. Tey, ið longu høvdu goldið limagjald, fingu her eina lítla gávu við troyggju og drekkidunki frá felagnum, men møguleiki var eisini at tekna seg sum lim og gjalda á staðnum. Hesi fáa sín posa frá B36 og Intersport seinni. Eftir hetta sluppu børnini at sparka móti fyrimyndunum eina løtu, og tá var sonn rokan á vøllinum. Ikki minst tí veðurgudarnir á einum annars illfýsnum degi, høvdu valt sær júst hesa løtuna at taka sær av løttum, soleiðis at talan var um ein veruliga vakran várdag hesa løtuna. Seinni var autografskrivan á skránni, og tað mundi taka tað mesta av einum tíma, áðrenn kvinnur og menn kundu reisast frá borðinum–vitandi at nú høvdu flestu av ungu spælarum okkara vissað sær autografar á flestu spælaramyndirnar. Hetta er triða árið á rað, at limadagurin verður fyriskipaður, og undirtøkan hevur verið alsamt vaksandi. Hesa ferð hevði klædnastuðul okkara, Intersport, eisini ein bás á staðnum, og eisini har varð selt heilt fitt av nýggju spælibúnunum, sum nú eru at fáa til keyps hjá teimum.